als_Latn dik_Latn sag_Latn
Njësitë antidrogë në SHBA kanë zbuluar një tunel nëntokësor që lidh Kaliforninë me qytetin e Tijuanës në Meksikë, i cili përdorej për kontrabandimin e drogës. Bëhet fjalë për një tunel me pak se një km të gjatë, i pajisur me energji elektrike dhe ventilim. Gjatë operacionit autoritetet sekuestruan më shumë se 8 ton marijuanë dhe rreth 147 kg kokainë gjatë këtij zbulimi. Më shumë se 75 tunele të tilla sekrete janë zbuluar që prej vitit 2008.
Shteti i izraelit ka kryer një sulm ajror mbi Siri për të asgjësuar një arsenal armësh që besohet sot do t’i dërgohej militantëve të Hezbollahut në Liban. Lajmi është konfirmuar nga një zyrtar i lartë amerikan për agjencinë “Asociated press”, ndërkohë as Siria dhe as Izraeli nuk kanë bërë komente. Sipas mediave, armët e asgjësuara janë raketat ruse SA-125 që ndodheshin në bazën ushtarake në qytetin Katakia.
Gjermania është shteti i parë evropian që lejon me ligj që fëmijët hermafrodit të mos plotësojnë gjininë. Në regjistrimin e bërë pas lindjes së fëmijës, prindërit mund të lënë bosh vendin në certifikatë, çka i mundëson më shumë kohë atyre të vendosin për gjininë e fëmijës së tyre. Aktualisht janë dy mijë fëmijë hermafrodit në Gjermani.
als_Latn als_Latn als_Latn